b"\n_START_ARTICLE_\nPuig de les \xc3\x80nimes\n_START_PARAGRAPH_\nJaciment arqueol\xc3\xb2gic localitzat a Caldes de Malavella i descobert l'any 1876 durant l'excavaci\xc3\xb3 d'unes rases per a l'aprofitament de l'aigua termal. Es trobaren diverses eines de s\xc3\xadlex (ganivets, puntes de fletxa,...) una banya de ren treballada i algunes dents d'animal (cavall, ase, bou salvatge, c\xc3\xa9rvol, porc senglar). Es tracta segurament de les restes d'ocupacions temporals, potser de ca\xc3\xa7adors, efectuades al llarg del Paleol\xc3\xadtic superior (fa entre 30.000 i 10.000 anys)._NEWLINE_Posteriorment, l'any 1880 es va descobrir una piscina pertanyent a un conjunt termal d'\xc3\xa8poca romana. Tenia forma rectangular (9 x 6 metres) amb una fond\xc3\xa0ria d'un metre i escala de tres graons a tot volt. Es conservava, tamb\xc3\xa9, part de les canalitzacions i desguassos."